English: Diolch. Thank you, Suzy. Thank you for the endorsement, I think, which we all agreed to, that we are trying to do things differently. I think, from my perspective, the reason why I personally - and I'm sure other Members will have an opinion - wanted to allow for the public to directly decide on what we did was because - and this isn't meant as an offence to anybody sitting here - sometimes we do have our own pet projects and sometimes we do then push those forward, and we may not know - we may not know - that that is what people want us to discuss. So, this is merely a pilot to see whether this works. I'm not saying it will be the answer to all our problems but I think that it's something we should at least try. We have five years as a committee and I feel, as a communications committee, it would be remiss of us not to try and look at those new ways of working and to try and seek to reach those people who don't necessarily talk to us on a regular basis. But also, as you will know, we have an excellent outreach team and I hope they can help us with this activity so that they can then delve deeper into talking to people who are not the usual suspects. I think that may go a long way in helping us along the line also. In relation to Historic Wales, yes, I'm not the person to be able to answer that - that would be elevating myself to another position if I did - but I think that it would be something that we potentially could look at as a committee. If there are going to be quite stark changes - we don't know yet; there is a group looking at it - I think it would merit us at least having a view. But, of course, we would have to make that decision as a committee, as you will know. I do agree with you on the arm's-length agenda, personally. I know that the Cabinet Secretary gives a remit letter to such bodies, such as the Arts Council of Wales, but I think it would aid us in understanding their work better if we had them in. It doesn't have to be formally: it could be us visiting like we did today with ITV and BBC. But it would be good, I suppose, to get it on the record so that we can understand fully how they operate. So, I hope that answers most of your questions. On the cross-cutting issues, of course we may want to look at, for example, Welsh language education. So, of course, then we would want to discuss with the Children, Young People and Education Committee if they were doing work. Obviously, we wouldn't want to duplicate it. We harp on enough about duplication from the Welsh Government. I don't think it would look very good if we started doing it here in this institution.
Welsh: Diolch yn fawr, Suzy. Diolch i chi am y cadarnhad ein bod yn ceisio gwneud pethau'n wahanol, a chredaf ein bod i gyd yn cytuno ynglŷn â hynny. O'm rhan i, credaf mai'r rheswm pam roeddwn i'n bersonol - ac rwy'n siŵr y bydd barn gan Aelodau eraill - yn awyddus i ganiatáu i'r cyhoedd benderfynu'n uniongyrchol ynghylch yr hyn a wnawn - ac nid wyf yn bwriadu tramgwyddo unrhyw un sy'n eistedd yma - yw am fod gennym ein prosiectau bach ein hunain weithiau, ac mae'n bosibl y byddwn yn gwthio'r prosiectau hynny yn eu blaenau weithiau ac efallai na fyddwn yn gwybod - efallai na fyddwn yn gwybod - mai dyna y mae pobl eisiau i ni ei drafod. Felly, cynllun peilot yn unig yw hwn er mwyn gweld os yw hyn yn gweithio. Nid wyf yn dweud y bydd yn ateb i'n holl broblemau, ond credaf ei fod yn rhywbeth y dylem geisio ei wneud o leiaf. Mae gennym bum mlynedd fel pwyllgor a theimlaf, fel pwyllgor cyfathrebu, y byddem yn esgeulus pe na baem yn ceisio edrych ar y ffyrdd newydd hynny o weithio a cheisio cyrraedd y bobl nad ydynt o reidrwydd yn siarad â ni'n rheolaidd. Ond hefyd, fel y gwyddoch, mae gennym dîm allgymorth ardderchog a gobeithiaf y gallant ein helpu gyda'r gweithgaredd hwn fel y gallant ymchwilio'n ddyfnach wedyn o ran siarad â phobl wahanol i'r un hen rai. Credaf y gall hynny fynd yn bell i'n helpu ni i symud ymlaen hefyd. O ran Cymru Hanesyddol, mae'n wir, nid fi yw'r un a all ateb hynny - byddai gwneud hynny'n gyfystyr â dyrchafu fy hun i swydd arall - ond credaf y byddai'n rhywbeth y gallem ei ystyried fel pwyllgor o bosibl. Os oes newidiadau sylweddol ar y ffordd - ni wyddom yn iawn eto; mae yna grŵp yn edrych ar hynny - credaf y byddai'n werth i ni ffurfio safbwynt o leiaf. Ond wrth gwrs, byddai'n rhaid i ni wneud y penderfyniad hwnnw fel pwyllgor, fel y gwyddoch. Cytunaf â chi ynglŷn â'r agenda hyd braich, yn bersonol. Gwn fod Ysgrifennydd y Cabinet yn rhoi llythyr cylch gwaith i gyrff o'r fath, megis Cyngor Celfyddydau Cymru, ond credaf y byddai'n gymorth i ni ddeall eu gwaith yn well pe baent yn dod i mewn. Nid oes rhaid i hynny fod yn ffurfiol: gallem ymweld â hwy fel y gwnaethom heddiw gydag ITV a'r BBC. Ond am wn i, byddai'n dda ei gofnodi er mwyn i ni allu deall yn iawn sut y maent yn gweithredu. Felly, gobeithiaf fod hynny'n ateb y rhan fwyaf o'ch cwestiynau. O ran y materion trawsbynciol wrth gwrs, efallai y byddwn yn dymuno edrych, er enghraifft, ar addysg Gymraeg. Felly, wrth gwrs, byddem yn awyddus i drafod gyda'r Pwyllgor Plant, Pobl Ifanc ac Addysg pe baent yn gwneud gwaith ar hynny. Yn amlwg, ni fyddem am ddyblygu'r gwaith. Rydym yn parablu digon ynglŷn â dyblygu gwaith Llywodraeth Cymru. Nid wyf yn credu y byddai'n edrych yn dda iawn pe baem yn dechrau gwneud hynny yma yn y sefydliad hwn.